Die wêreld in foto’s – 27 Junie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Bill Gates, medestigter van Microsoft, verlaat ŉ vergadering saam met die Franse president, Francois Hollande, by die Élysée-paleis in Parys. Foto: Kamil Zihnioglu/AP via wire.africannewsagency.com John Kerry, Amerikaanse minister van buitelandse sake, tydens sy vergadering met Israeliese premier, Benjamin Netanyahu, by die VSA ambassade in Rome, Italië. Foto: Giuseppe Lami/ANSA pool via AP/ wire.africannewsagency.com Foto’s in die uitstalling “Rebuilding Bungamati” in Nepal. Die uitstalling, wat deur die Kathmandu-universiteit gereël word, sluit foto’s in van die heropbou-proses en die kunswerke in Bungamati met die tema “Onderhoud van kulturele erfenis deur digitale bewaring”. Die dorpie is beskadig tydens ŉ massiewe aardbewing in April 2015. Foto: Xinhua/Sunil Sharma/wire.africannewsagency.com Vroue bied cheongsam, ŉ tradisionele Chinese rok ook bekend as qipao aan, in die Donghu-park in Zaozhuang-stad in die ooste van China. Foto: Xinhua/Sun Zhongzhe (ry)/ wire.africannewsagency.com ŉ Motor jaag tydens die “Bosch Moskau Klassik-tydren” in Moskou, die hoofstad van Rusland. Die motorwedren het gister begin en het honderde klassieke motors van die 1910’s tot die 1980’s gelok. Foto: Xinhua/Evgeny Sinitsyn/wire.africannewsagency.com ŉ Vliegtuig van ŉ Singapoerse lugredery wat op pad was na Milaan moes vanoggend omdraai na Singapoer toe ŉ enjin van die Boeing 777-300ER blykbaar aan die brand geslaan het. Volgens ŉ verklaring van die redery moes die vliegtuig omdraai ná ŉ waarskuwingsein omtrent enjin-olie. Foto: Lee Bee Yee via AP/ wire.africannewsagency.com ŉ Valutahandelaar hou monitors by ŉ buitelandse valuta-handelkamer dop in die KEB Hana Bank se hoofkwartier in Seoel in Suid-Korea. Japanse- en Chinese-aandele het vanoggend gestyg, maar ander Asiese markte het gedaal as gevolg van Brittanje se besluit om die Europese Unie te verlaat. Foto: Ahn Young-joon via AP/ wire.africannewsagency.com Ondersteuners van Chile vier die uitslag van die laaste wedstryd teen Argentinië vir Copa America Centenario by die MetLife-stadion in dié land se hoofstad, Santiago. Chile het Argentinië met 4-2 geklop om die kampioenskap te wen. Foto: Esteban Felix via AP/ wire.africannewsagency.com Iranse Sjiïtiese Moslems besig om te bid in die Behesht-e-Zahra-begraafplaas net buite Tehran, Iran, by die grafte van soldate wat tydens die 1980-88 Iran-Irak-oorlog gesterf het, tydens die heilige maand van Ramadan. Iranse Moslems het deur die nag gebid ter viering van Laylat al-Qadr – die herdenking van die nag toe die profeet Mohammed die eerste openbaring van die Koran deur die engel Gabriel ontvang het. Foto: Ebrahim Noroozi/AP via wire.africannewsagency.com Die Nederlandse ambassadeur Alphonsus Stoelings (regs) en Luxemburg se chargé d’affaires Laure Huberty (links) terwyl hulle die Indiese mnisterie van buitelandse sake verlaat ná die oorhandiging van lidmaatskap-dokumente aan Indiese minister van buitelandse sake, Subrahmanyam Jaishankar in Nieu-Delhi. Indië is nou deel van ŉ eksklusiewe klub van lande wat uitvoer in missiel-tegnologie beheer. Foto: Manish Swarup via AP/ wire.africannewsagency.com